《千秋阁四首为司马汪公赋阁在千秋里中 其四》
明代·胡应麟

湖海飘然一敝裘，纵横豪气未全酬。闲凭司马千秋阁，绝胜元龙百尺楼。

座里风云回客傲，壶中天地纵神游。宁知文举双眸白，大有忘年在黑头。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。